Πλωμάρι, 30/ 8/ 2024  
 **ΔΕΛΤΙΟ ΤΥΠΟΥ**

**Επιτυχής Ολοκλήρωση του Επετειακού Συνεδρίου**   
**«Βενιαμίν Λέσβιος – 200 Χρόνια από τον Θάνατό του»**

*Αξιόλογες παρουσιάσεις επιστημόνων- ερευνητών για το έργο του Βενιαμίν  
Πολυπληθής δια ζώσης και διακτυακή συμμετοχή*

Το Συνέδριο **«Βενιαμίν Λέσβιος – 200 Χρόνια από τον Θάνατό του»** ολοκλήρωσε πριν λίγες μέρες, την 24/8/2024, τις τριήμερες εργασίες του με εξαιρετική επιτυχία στο [ξενοδοχείο](https://benjamin-lesvios200years.iesl.forth.gr/venue/) **Porto Plomari**.

Στην συνεδρία της πρώτης ημέρας, μετά την προσφώνηση του Προέδρου της Οργανωτικής Επιτροπής του Συνεδρίου ομότιμου Διευθυντή Ερευνών ΙΗΔΛ-ΙΤΕ κ. **Αντωνίου Ανδριώτη**, χαιρετισμούς από το βήμα του Συνεδρίου απηύθυναν ο Περιφερειάρχης της Περιφέρειας Βορείου Αιγαίου κ. **Κων. Μουτζούρης**, ο Βουλευτής του ΠΑΣΟΚ κ. **Παν. Παρασκευαΐδης**, ο Δήμαρχος Λέσβου κ. **Παν. Χριστόφας**, ο Αντιδήμαρχος της Δημοτικής Ενότητας Πλωμαρίου κ. **Δημ. Μαλιαρός** και ο Πρόεδρος της Λέσχης Πλωμαρίου Βενιαμίν ο Λέσβιος κ. **Θεολόγος Πατερέλης**, ενώ διαδικτυακό χαιρετισμό εκ μέρους της Ένωσης Ελλήνων Φυσικών (ΕΕΦ) απηύθυνε ο ομότιμος καθηγητής και πρόεδρος της ΕΕΦ κ. **Ευστρ. Θεοδοσίου** και τέλος η ερευνήτρια του έργου του Βενιαμίν ομότιμη Διευθύντρια Ερευνών κ. **Ρωξάνη Αργυροπούλου**.

**Σελίδα 1/4**

Οι ομιλητές προέρχονταν από: την **Ακαδημία Αθηνών**, τα Πανεπιστήμια: **Εθνικό και Καποδιστριακό Πανεπιστήμιο Αθηνών** (ΕΚΠΑ), **Ιωαννίνων και Αιγαίου, και Ελληνικό Ανοικτό Πανεπιστήμιο** (ΕΑΠ) , τα Ερευνητικά Κέντρα: **Εθνικό Ίδρυμα Ερευνών** (ΕΙΕ) και **Ίδρυμα Τεχνολογίας και Έρευνας** (ΙΤΕ), την **Σχολή Ναυτικών Δοκίμων** και **Γυμνάσια - Λύκεια Μέσης Εκπαίδευσης**.

Μετά την τιμητική ομιλία του ακαδημαϊκού και ομότιμου καθηγητή κ. **Πασχάλη Κιτρομηλίδη**, παρουσιάσθηκαν δέκα οκτώ (18) προγραμματισθείσες επιστημονικές ανακοινώσεις εκ των οποίων οι 15 παρουσιάσθηκαν από το βήμα του Συνεδρίου και οι υπόλοιπες τρεις (3) διαδικτυακά. Τρεις άλλες παρουσιάσεις ακυρώθηκαν λόγω ανωτέρας προσωπικής βίας των ομιλητών. Τις παρουσιάσεις του Συνεδρίου έκλεψαν και δυο πρόσθετες **παρουσιάσεις από μαθητές Λυκείων της** **Λέσβου**. Η μια παρουσιάστηκε από τέσσερες μαθήτριες της Β- τάξης του **Προτύπου Λυκείου Μυτιλήνης** καθοδηγούμενες από τους καθηγητές τους, κ. **Αθανάσιο Καλαμάτα** και κ.**Σεβαστή Τσάλτα**. Η δεύτερη μαθητική [εργασία](https://www.artsteps.com/view/660dbd4c21abfef2c66d70bf), αυτή των μαθητών του **Λυκείου Πλωμαρίου**, παρουσιάστηκε διαδικτυακά από την καθηγήτρια κ. **Ζαχαρώ Καλακώνη**

**Σελίδα 2/4**

Σημειώνεται ακόμη, ότι στο πλαίσιο των εργασιών του Συνεδρίου ήταν και η συμμετοχή των Συνέδρων στα «**Βενιαμίνεια»**, την επετειακή εορτή προς τιμήν του Βενιαμίν Λεσβίου, που διοργανώνεται από τον **Δήμο Μυτιλήνης στο Μεγαλοχώρι** την γενέτειρά του Βενιαμίν. Τα «Βενιαμίνεια» ξεκίνησαν με μνημόσυνο για τον Βενιαμίν, που έγινε στην εκκλησία της Μεταμόρφωσης του Σωτήρος. Επακολούθησε τρισάγιο στο παρακείμενο μνήμα του Βενιαμίν, όπου έγινε κατάθεση στεφάνων υπό των τοπικών αρχών και φορέων. Στο Μεγαλοχώρι, οι σύνεδροι έτυχαν της θερμής υποδοχής και φιλοξενίας από τον πρόεδρο της Κοινότητας κ. **Δημήτρη Μουτζούρη**, που προσέφερε σε κάθε σύνεδρο μικρή συσκευασία με προϊόντα της περιοχής Μεγαλοχωρίου (ρίγανη, φασκόμηλο, δενδρολίβανο και ένα μπουκαλάκι αγνό παρθένο ελαιολάδο της τοπικής βιομηχανίας Πρωτούλη). Τέλος οι σύνεδροι παρακολούθησαν μουσικοχορευτικό πρόγραμμα από τους **«Ακρίτες του Αιγαίου»** προσφορά στο Συνέδριο του διευθυντού των Ακριτών κ. **Φραγκίσκου Βόμβυρα**. Οι σύνεδροι ξεναγήθηκαν στους παλαιούς ναούς του χωριού και το [εργαστήριο](https://www.koukosdelab.com/) χειροποίητων επίπλων και αντικειμένων «**Κούκος de Lab»**.

Το Συνέδριο προσήλκυσε μεγάλο αριθμό **ακροατών στον συνεδριακό χώρο** του Porto Plomari καθώς και **διαδικτυακών** **ακροατών** χάρις στην άψογη διαδικτυακή σύνδεση, που παρείχε το **Ινστιτούτο Ηλεκτρονικής Δομής και Λέϊζερ** (ΙΗΔΛ) του **Ιδρύματος Τεχνολογίας και Έρευνας** (ΙΤΕ). Τις δύο πρώτες μέρες η διά προσώπου συμμετοχή κυμάνθηκε στους **50-60 ακροατές,** κατά περιόδους, και ικανοποιήθηκαν περί τις **30 αιτήσεις διαδικτυακής σύνδεσης**.

**Σελίδα 3/4**

**Συμπεράσματα, προτάσεις και πρακτικά** του Συνεδρίου θα ακολουθήσουν.

**Επικοινωνία για ΜΜΕ και δημοσιογράφους:** [andriot@iesl.forth.gr](mailto:andriot@iesl.forth.gr)

**Σχετικά links:  
Φωτογραφία 1:** <https://benjamin-lesvios200years.iesl.forth.gr/wp-content/uploads/2024/08/foto1-scaled.jpg>

**Φωτογραφία 2:** <https://benjamin-lesvios200years.iesl.forth.gr/wp-content/uploads/2024/08/foto2-scaled.jpg>   
**Ιστότοπος Συνεδρίου** <https://benjamin-lesvios200years.iesl.forth.gr/>   
**Πρόγραμμα - Θεματικές Ενότητες Συνεδρίου, Περιλήψεις Ομιλιών και Παρουσιάσεων των Ομιλητών**<https://benjamin-lesvios200years.iesl.forth.gr/πρόγραμμα/>

**Ομιλητές** <https://benjamin-lesvios200years.iesl.forth.gr/ομιλητές/>

**Νέα** <https://benjamin-lesvios200years.iesl.forth.gr/news/>

**Σελίδα 4/4**